হজ্জের ইতিহাস
ইসলামি লেখকরা দাবী করেন যে এটি নবি ইবরাহিমের সময় থেকে ইসলামি নবি মুহাম্মদ দ্বারা ইসলামি হজ্ব প্রতিষ্ঠার মাধ্যমে বর্তমান হজ্ব পর্যন্ত শুরু হয়েছিল, যেখানে লক্ষ লক্ষ মুসলমান তাদের বার্ষিক তীর্থযাত্রা পালন করেন। ইসলামি বিবরণ মতে হযরত ইব্রাহিম (আব্রাহাম) এর সময়ে হজব্রত পালন প্রবর্তন করা হয়েছিল । ঈশ্বরের আদেশের ভিত্তিতে তিনি কাবা নির্মাণ করেছিলেন যা হজ্বের গন্তব্য হয়ে যায়। প্রাক-ইসলামি আরবে পৌত্তলিক আরবদের জন্য কাবা তখনও তাদের উপাসনার কেন্দ্রবিন্দু ছিল । ইসলামি হজ্বের বর্তমান প্যাটার্নটি মুহাম্মদ দ্বারা প্রতিষ্ঠিত হয়েছিল, ৬৩২ খ্রিস্টাব্দের দিকে, যিনি পৌত্তলিক আরবদের প্রাক-ইসলামিক তীর্থযাত্রার সংস্কার করেছিলেন। মধ্যযুগীয় সময়কালে, হজ্বযাত্রীরা বসরা, দামেস্ক এবং কায়রো প্রভৃতি প্রধান শহরে জড়ো হত এবং দশ হাজার হজ্বযাত্রীরা সমন্বয়ে দলে দলে কাফেলাবদ্ধ হয়ে হজ্বব্রত পালনে মক্কায় গমন করেন।